**KEMIJA 9. razred**

**DELO NA DALJAVO (DOMA), petek, 17. 4. 2020**

**Organske spojine z dušikom**

Molekule organskih dušikovih spojin so sestavljene iz atomov ogljika, vodika in dušika, pogosto tudi kisika, redkeje drugih elementov. Dušik je na ogljikov atom vezan z enojno, dvojno ali trojno vezjo.

**Navodila za učence**

Na spletni strani i- učbeniki si preberi vse o aminih; amini so derivati amonijaka in poimenovanje aminov. Prav tako reši naloge.

<https://eucbeniki.sio.si/kemija9/1105/index2.html>

V zvezek si zapiši naslov ORGANSKE SPOJINE Z DUŠIKOM, nato pa prepiši zapis v zvezke.

Snov ponovi tako, da na spletu rešiš naloge. <https://eucbeniki.sio.si/kemija9/1105/index5.html>

*Zapis v zvezek, petek, 17.4.2020*



**ORGANSKE SPOJINE Z DUŠIKOM**

AMINI

Amini so spojine, ki poleg ogljika in vodika vsebujejo še **dušik**.

Za amine je značilna [**amino skupina**](https://www.irokusplus.si/vsebine/irp-kem9/) (–**NH2**), ki zamenjuje vodikov atom v alkanu.

Primer:

metan CH4   **metilamin** CH3 - **NH2**

**Poimenovanje aminov**

Amine poimenujemo podobno kot alkane. Glede na število ogljikovih atomov v molekuli jim damo predpono ***metil****–*, ***etil****–*, ***propil****–* in tako naprej, čemur sledi končnica *–****amin***.

**Lastnosti aminov:**

* amini imajo podobne lastnosti kot [amonijak](https://www.irokusplus.si/vsebine/irp-kem9/) (NH3);
* vonj preprostejših aminov spominja na vonj amonijaka;
* imajo tudi bazične lastnosti.

Amini so pomembni za izdelavo barvil, zdravil, gnojil, umetnih sladil, topil in drugih podobnih skupin snovi. Opravljajo tudi pomembne naloge v telesu (npr. amina sta hormona [dopamin](https://www.irokusplus.si/vsebine/irp-kem9/) in [adrenalin](https://www.irokusplus.si/vsebine/irp-kem9/)).